
Kalmistute tasuta kasutusse andmine
(SA Narva Linna Arendus)

1. ASJAOLUD JA MENETLUSE KÄIK

SA Narva Linna Arendus on asutatud Narva Linnavolikogu 08.04.2010 otsusega nr 42 „Sihtasutuse Narva Linna Arendus asutamine ja põhikirja kinnitamine“. Sihtasutuse põhieesmärkideks on piirkonna elukeskkonna kvaliteedi tõstmine ning konkurentsivõime tugevdamine. Sihtasutuse valduses olevad varad loovad eeldused nende kõige efektiivsemaks arendamiseks Narva linna elanike huvides ning vastavalt sihtasutuse põhikirjalistele eesmärkidele. Nende varade efektiivsema kasutuse laiem mõju avaldub aga kogu piirkonna majanduskeskkonda edendamises ning piirkonna jätkusuutliku ja tasakaalustatud arengu tagamises.

Sihtasutusel hetkel olevate ja nüüd üleandmiseks taotlevate varade arendusprojektid kuuluvad väga erinevatesse valdkondadesse – ühistranspordi teenuse korraldamine, spordi ja tervisliku eluviisi edendamine, kalmistuteenuse organiseerimine jt, lahendavad linna olulised kitsaskohad ning loovad aluse parema avaliku teenuse pakkumiseks elanikele. Need projektid vastavad elanikkonna reaalsetele vajadustele ning aitavad tõsta elanike elukvaliteeti, mille arendamine nõuab kindlasti aktiivset ja professionaalset projektijuhtimist. Sihtasutus on seisukohal, et linna jaoks olulise tähtsusega projektide teostamine toimub kõige edukamalt siis, kui nendega tegeleb üks meeskond alates ideest kuni elluviimiseni, korraldades pärast objektide valmimist ka nende efektiivse haldamise.

Narva Linnavalitsusele saabus 24.05.2010 ettepanek ning 24.09.2010 ja 09.11.2010 taotlused üle anda SA-le Narva Linna Arendus, registrikood 90003812, tasuta kasutusse Narva linna omandis olevad Siivertsi kalmistu (katastritunnus 51104:002:0125), Saksa-Soome kalmistu (katastritunnus 51104:002:0178) ja Peetri surnuaed (katastritunnus 51103:004:0013) (edaspidi üheskoos Kalmistud) tähtajaga 50 aastat nende efektiivsemaks arendamiseks projekti „Narva linna uus kalmistu“ raames, Narva linna elanikke huvides ning vastavalt Sihtasutuse põhieesmärkidele. Samuti taotleb SA Narva Linna Arendus Kalmistute hooldamiseks ettenähtud eelarveliste vahendite ja kogu Kalmistutega seotud dokumentatsiooni üleandmist.
Projekti „Narva linna uus kalmistu“ eesmärgiks on heakorrastatud ja keskkonnasäästliku ning elanike vajadusi rahuldava uue kalmistuala arendamine. 

Riigiküla kalmistu, mida Narva elanikud kasutavad lähedaste matmiseks, on ammendunud ning Narva linna haldusterritooriumil asuv eri koguduste vanade kalmistute kompleks on matmiseks suletud. Seega seisab linn probleemi ees, kuidas edaspidi kalmistuteenust korraldada. Ühelt poolt tuleb luua uus kalmistuala, kuna tegemist on füüsilise ruumipuudusega kalmistuteenuse pakkumisel. Teisalt nõuab tänapäevane kalmistukultuur kalmistuteenuse korraldamist oluliselt kõrgemal tasemel.  
Uue kalmistuala arendamise tulemusena luuakse kaasaegne matmispaik, mis tagab parema  teenuse pakkumise, hoiab ja säilitab samal ajal kalmistukultuuri ja ümbritsevat keskkonda ning väärtustab vanade kalmistute kultuuriväärtusi. Lahenduse saab kohaliku elaniku väga oluline ja paratamatu probleem, mis tagab elukvaliteedi paranemise.

Eri koguduste vanad kalmistud asuvad linna omandis oleval maal, seega saaks seda maad kasutades ja uut kalmistuala arendades ühtlustada see vanade kalmistutega ning korraldada edaspidist haldust ja aastaringset korrashoidu ühiselt. Arendamise käigus korraldatakse mitmed olulised tegevused: prügi käitlemine, territooriumi haldamine, vee- ja kanalisatsioonivarustus, haljastus, piirdeaiad, valgustus ning kalmistute teede maa-alad, liikluskorraldus, juurdepääsuteed ja parkimisalad. Paraku puuduvad linna eelarves hetkel kalmistute arendamiseks vajalikud finantsvahendid. Seega on projekti edasine arendamine võimalik üksnes välisinvesteeringute kaasamisel. Esimese etapi tööd (melioratsioon) on vajalikud avaliku matmistegevuse alustamiseks, edasisi ehitustöid saab teostada etapiviisiliselt juba matmiseks avatud kalmistul. Tööde finantseerimiseks on kavas kaasata partnereid, sh erainvestoreid, ning taotleda rahalisi vahendeid riiklikest ja Euroopa Liidu toetusprogrammidest. Projekti raames valmiv uus kalmistusala lahendab omavalitsuse praeguse kalmistuhalduse probleemi ning tugevdab piirkonna jätkusuutlikku arengut.

SA Narva Linna Arendus soovib jätkata Narva linnas asuvate ja linnaelanikke poolt kasutatavate kalmistute arendamisega, mille esmaseks prioriteediks on Siivertsi kalmistu. Sihtasutus on juba alustanud dokumentatsiooni kogumisega ning ka teiste surnuaedade infobaasi digitaliseerimiseks vajalike uuringute teostamisega. Esmajärjekorras on SA Narva Linna Arendus kavades aastal 2011 edendada Siivertsi kalmistu olukorda. Siivertsi kalmistu alustas oma tegevust 1885. a suvel ning massiline matmine sellele alale lõppes ca 50 aastat tagasi. Siivertsi kalmistu alal on ajaloolisi (kulturoloogilise ja muinsuskaitselise väärtusega) objekte, mis vajaksid säilitamist ning ajalooliste paikadena käsitlemist. 

Kahjuks on suurem osa objektidest halvas seisundis. Täiesti puudub korralik informatsioon inimeste kohta, kes on seal maetud. Siivertsi kalmistu taaskasutusele võtmiseks surnuaiana on koostatud Siivertsi kalmistu rekonstrueerimise, kuivendamise ja maa-ala heakorrastamise projekt. Enne rekonstrueerimistööde alustamist koostab Sihtasutus maetud inimeste registri. 
SA Narva Linna Arendus kinnitab, et kasutab üleandmiseks taotletavaid varasid üksnes vastavalt põhikirjalistele eesmärkidele ning tagab nende kõige efektiivsema arendamise Narva elanikkonna huvides.
SA Narva Linna Arendus ettepanekut ja taotlusi arutati Narva Linnavalitsuse linnavarakomisjoni istungitel 02.06.2010 (protokoll nr 5), 09.06.2010 (protokoll nr 6) ja 10.11.2010 (protokoll nr 6) ning lõplikult otsustati: 
1. Anda SA-le Narva Linna Arendus, registrikood 90003812, avalikku enampakkumist korraldamata tasuta kasutusse Siivertsi kalmistu (katastritunnus 51104:002:0125), Saksa-Soome kalmistu (katastritunnus 51104:002:0178), Peetri surnuaed (katastritunnus 51103:004:0013) koos olemasoleva dokumentatsiooniga tähtajaga 50 aastat nende efektiivsemaks arendamiseks projekti „Narva linna uus kalmistu“ raames, lähtuvalt Narva linna elanike huvidest ning vastavalt Sihtasutuse põhieesmärkidele.
2. Narva Linnavalitsuse Linnavara- ja Majandusametil esitada punktis 1 nimetatud otsus Narva Linnavalitsuse istungile protokollilise otsuse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 22 lõike 1 punkti 6 kohaselt volikogu ainupädevusse kuulub linnavara valitsemine, kasutamine ja käsutamise korra kehtestamine. Narva linnas linnavara kasutamisega seotud küsimusi reguleerivad Narva Linnavolikogu 21.06.2005 määrus nr 20/57 „Linnavara eeskiri” (edaspidi ka Linnavara eeskiri) ja Narva Linnavolikogu 09.06.2005 määrus nr 18/55 “Linnavara võõrandamise kord” (edaspidi ka Kord).

Linnavara eeskirja punkti punktist 48 tulenevalt sätestab Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra Narva Linnavolikogu.
Korra punkti 46.6 alusel avaliku enampakkumiseta või eelläbirääkimistega pakkumiseta võib anda kasutusse muu linnavara, mis antakse linna huvidest lähtuvalt kasutusse linnavolikogu otsuse alusel ning vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5. Vastavalt Korra punktile 5.1.1 otsustuse linnale kuuluvate kinnisasjade kasutusse andmisel tähtajaga 25 (kakskümmend viis) aastat või enam võtab vastu Linnavolikogu. Samuti Korra punkti 7.3 kohaselt linnavara võib Linnavolikogu otsuse alusel tasuta kasutusse anda tähtajaga üle 5 (viie) aasta. Antud juhul antakse kinnistud tasuta kasutusse tähtajaks 50 aastat. Seega, eelnimetatud Kalmistute enampakkumiseta tasuta kasutusse andmise otsustuse võtab vastu Narva Linnavolikogu. 

Eeskirja punkti 53 kohaselt annab vara kasutusse vara bilansiline valitseja. Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingud Narva Linnavalitsuse Linnavara- ja Majandusamet kui Kalmistute bilansiline valdaja.

3. OTSUS

3.1. Anda SA-le Narva Linna Arendus, registrikood 90003812, avalikku enampakkumist korraldamata tasuta kasutusse järgmised kinnistud: Siivertsi kalmistu (katastritunnus 51104:002:0125), Saksa-Soome kalmistu (katastritunnus 51104:002:0178), Peetri surnuaed (katastritunnus 51103:004:0013) koos olemasoleva dokumentatsiooniga tähtajaga 50 aastat nende efektiivsemaks arendamiseks projekti „Narva linna uus kalmistu“ raames, lähtuvalt Narva linna elanike huvidest ning vastavalt Sihtasutuse põhieesmärkidele.
3.2. Narva Linnavalitsuse Linnavara- ja Majandusametil sõlmida SA-ga Narva Linna Arendus punktis 3.1 nimetatud kinnistute tasuta kasutuslepingud.
4. RAKENDUSSÄTTED

4.1. Narva Linnavalitsuse Linnavara- ja Majandusametil teha otsus teatavaks Sihtasutusele Narva Linna Arendus.
4.2. Otsus jõustub seadusega sätestatud korras.

4.3. Otsust võib vaidlustada Tartu Halduskohtu Jõhvi kohtumajas 30 päeva jooksul, otsuse teatavakstegemisest arvates.
Mihhail Stalnuhhin
esimees

